Ekrano skiriamoji geba
Ekrano skiriamoji geba, raiška, skyra, rezoliucija – televizoriaus, kompiuterio monitoriaus ir kitokių įrenginių ekrano taškų, telpančių vertikalia ir horizontalia kryptimi, skaičiaus (pikselio) sandauga. Ją nusako formuojamo ekrano taško dydis. Kuo didesnė skiriamoji geba, tuo aiškesnis kontūras, geresnis vaizdo matomumas ekrane. Paprastai skiriamoji geba išreiškiama pločio ir aukščio vienetų sandauga, kuri užrašoma kaip plotis × aukštis, kur vienetai yra pikseliai. Pavyzdžiui, „1024 × 768“ reiškia, kad vaizdo plotis yra 1024 pikselių, o aukštis – 768 pikselių.